 Baadhitaan dheer oo aanu ka samaynay arrintan waxaanu ku ogaanay xidhiidh xumadda wada shaqayneed ee ka dhexaysa dadka iyo madaxda sare ee dawladda hoose madax ilaa mijo, iyadoo aad moodaysid qof waliba xafiiska uu joogo inuu leeyahay qaabka uu la macaamilayo dadka uu adeegaha uga yahay xafiiska uu joogo, sidoo kale waxa jira ixtiraam daro ay dadku ku qabaan madaxda dawlada Hoose, Waxayna markiiba indha ku dhufanaysa masuul xafiis fadhiya oo u hanjabaya muwaadin shaqo ka soo gashay xafiiskiisa, iyadoo mararka qaarkood uu ugu hanjabayo inuu xidhayo, Maxaad doonaysaa, haddii aanad waxaasi samayn waydo xadhiga iyo meherada oo aanu ka xidhno ayaanu kugu dari, waar qabta oo xidha, uma baahnin wax cabasho ah sidaas waxa ula hadlayey qof muwaadin ah masuul ka tirsan degmada Koodbuur, isagoo muwaadinkiina ku baryootamayo Guddoomiye maxaan sameeyey, waynu wada hadlaynaaye hanjaabadda iga daa, miyaanad arkayn sida aan kula hadlayo, waan cabanaya ee cabashadayda halkeen ula tagaa. 